钦定古今图书集成/历象汇编/庶征典/第176卷 > 《管窥辑要》 > 后汉
## 钦定古今图书集成/历象汇编/庶征典/第176卷 > 《管窥辑要》 > 后汉

### 光武帝建武十二年黄龙见

按：《后汉书光武本纪》：“建武十二年六月，黄龙见东阿。”

### 章帝建初六年黄龙见

按：《后汉书章帝本纪》：“建初六年，有八黄龙见于泉陵。”

### 安帝延光元年黄龙见

按：《后汉书安帝本纪》：延光元年八月“辛卯，九真言黄
龙见，无功。”

延光三年，黄龙见。

按《后汉书安帝本纪》，“三年十二月乙未，琅邪言黄龙
见诸县。”　按《五行志》，“延光三年，济南言黄龙见历城，
琅邪言黄龙见诸县。”是时安帝听谗，免太尉杨震，震
自杀。又帝独有一子，以为太子，信谗废之。是皇不中，
故有龙孽。是时多用佞媚，故以为瑞应。“明年正月，东
郡又言黄龙二见濮阳。”

延光四年，黄龙见。

按：《后汉书安帝本纪》：“四年春正月壬午，东郡言黄龙
二见濮阳。”

### 桓帝建和元年黄龙见

按：《后汉书桓帝本纪》：建和元年“二月，沛国言黄龙见
谯。”

### 元嘉二年黄龙见

按：《后汉书桓帝本纪》：“元嘉二年八月，济阴言黄龙见
句阳，金城言黄龙见允街。”

### 延熹七年野王有死龙

按《后汉书桓帝本纪》，“延熹七年秋七月，野王山上有
死龙。”　按《五行志》，“延熹七年六月壬子，河内野王山
上有龙死，长可数十丈。”襄楷以为夫龙者为帝王瑞。
《易论》大人天凤中黄山宫有死龙，汉兵诛莽而世祖
复兴。此易代之征也。至建安二十五年，魏文帝代汉，
延熹八年，黄龙见。

按：《后汉书桓帝本纪》：“八年正月己酉，南宫嘉德署黄
龙见。”

### 灵帝熹平二年大鱼出

按《后汉书灵帝本纪》不载。　按《五行志》，“熹平二年，东
莱海出大鱼二枚，长八九丈，高二丈馀。明年，中山王
畅、任城王博并薨。”

〈注〉京房《易传》曰：“海出巨鱼，邪人进，贤人疏。”臣昭谓此占符灵帝之世，巨鱼之出，于是为征，宁独二王之妖也。

熹平五年，黄龙见。

按《后汉书灵帝本纪》，熹平五年，沛国言黄龙见谯。
按《魏志文帝本纪》，初汉熹平五年，黄龙见谯。光禄大
夫桥元问太史令单飏，“‘此何祥也’？飏曰，其国后当有
王者兴，不及五十年，亦当复见。天事𢘆象，此其应也。”
内黄殷登默而记之。至四十五年，登尚在。三月，黄龙
见谯，登闻之，曰：“单飏之言，其验兹乎！”